പൗരശാസ്ത്രം എന്നത് താരതമ്യേന പുതിയ പദമാണെങ്കിലും വളരെ പഴക്കമുള്ള സമ്പ്രദായമാണ്. 20 ആം നൂറ്റാണ്ടിനു മുൻപ് ഐസക് ന്യൂട്ടൻ, ബെഞ്ചമിൻ ഫ്രാങ്ക്ലിൻ, ചാൾസ് ഡാർവിൻ തുടങ്ങിയവരെപ്പോലെ അശിക്ഷിതരോ സ്വയം മൂലധനം കണ്ടെത്തുന്നവരോ ആയ മാന്യശാസ്ത്രജ്ഞരുടെ(Gentleman scientist) കാലമായിരുന്നു. എന്നാൽ ഇരുപതാം നൂറ്റാണ്ടിന്റെ മദ്ധ്യം മുതൽ യൂണിവേഴ്സിറ്റികളും ഗവേഷണശാലകളും നിയോഗിക്കുന്ന ഗവേഷകർ ശാസ്ത്രരംഗം നിയന്ത്രിച്ചുതുടങ്ങി. Paul Feyerabend എന്ന തത്ത്വചിന്തകൻ ശാസ്ത്രത്തിൽ വികേന്ദ്രീകരണമാവശ്യമാണെന്ന് ഉന്നയിക്കുകയുണ്ടായി. ജീവശാസ്ത്രം, പരിസ്ഥിതി ശാസ്ത്രം, പരിസ്ഥിതി സംരക്ഷണം എന്നീ മേഖലകളിൽ വിവരശേഖരണം വർഗീകരണം എന്നിവയിലാണ് പൗരശാസ്ത്രം ഏറ്റവും കൂടുതൽ സ്വാധീനിച്ചിട്ടുള്ളത് എന്നാണ് 2016 ലെ ഒരു പഠനം സൂചിപ്പിക്കുന്നത്.

പക്ഷിനിരീക്ഷണം
സാമ്പത്തിക മൂല്യം
ചിത്രശലഭ നിരീക്ഷണം
ചരിത്രം